**Fii apa mea...**

*MarianP*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Fii apa mea...

Fii apa mea ce umple uscăciunea

Fii încercarea mea de-a trece râul,

Așa cum ploaia care udă grâul

Își trece peste câmp din cer minunea.

Fii pânza mea de vis de cireșar

Din noaptea echinocţiului trecut,

Fii scară de mătase la sărut

Și-nmiresmarea inimii cu jar.

Și-mi fii roșeaţa fină purpurie

De pe obrazul adunat în tău de mâini,

Așa cun foc din vatră coace pâini,

Fii pajiște de soare, aurie...

Fii dorul dorului pierdut pe plauri,

Și fii pleiada mea de stele ninse

De miriade de vapăi, de foc cuprinse,

Ascultă-mi ruga...fii miros de lauri.

Aș vrea să-mi fii o promisiune vie

Când cerul îţi boltește peste frunte,

C-ai să mă culci în cetina din munte,

Fii veghea mea, umbrar de păpădie...

Fii clipa ce-și serbează născocirea

Eu însumi am să-ţi fiu de nesfârșit,

Fii roua fânului proaspăt cosit

Și am să-ţi trec prin păr cu nemurirea...

Și-aș mai dori să-mi fii o acuarelă

Din șevalet de curcubeu abandonat,

Pictează-mă cu ploi eu te-am rugat,

Fii regăsirea mea și inimii umbrelă...

Fii ne-nceputa noapte de amor,

Cu seara dinainte străbătută

De mângâieri, de taină prefăcută

În dezmierdări de foc ce-alungă dor...

Te-aștept să fii topirea pietrei reci

Și din priviri să mă-nfiori iubito,

Să-ţi știu extazul, mâna ce-am simţit-o

Pe după umeri când cu jind o treci.

Fii apa mea ce umple paradisul

Și fii tu însăţi fructul cel visat,

Doar astfel eu voi ști că te-am gustat

Ești unica cișmea ce-mi udă visul...

Marian Puscasiu

Aprilie 2015